พอดีติดตามไลฟ์ของวู้ดดี้ เลยตามมาชิมนะคะ
เนื้อเกรดดี ไม่ต้องบินไปถึงเมืองนอก เราก็ต้องมาลอง

ที่ตั้งอยู่ในโครงการแสนสิริ อ่อนนุช 1/1
โครงการฮาบิโตะ มอลล์ HABITO ชั้น 3

เวลารับบัตรจอด เก็บใบบางๆ สีขาวไว้ดีๆ นะคะ
เพราะต้องเอาไปสแตมป์บัตรจอด

ถ้าจอดไม่ถึง 2 ชั่วโมง ให้ร้านสแตมป์ให้ ถือว่าจบ
รอคืนตอนออกได้เลย

แต่ถ้าจอดเกิน 2 ชั่วโมง นอกจากต้องสแตมป์กับร้าน
ยังต้องเอาใบเสร็จไปสแตมป์กับประชาสัมพันธ์อีกค่ะ

เรามาถึง 6 โมงเย็น ก็โทรจองโต๊ะ ถามเรื่องเนื้อมาก่อน
กลัวไปถึงแล้วของหมด จะเดี๋ยวเสียเวลา

ถ้าปิ้งย่างต้องนั่งด้านนอก ห้องแอร์สำหรับชาบู

อากาศก็อ้าวหน่อยๆ มีพัดลมเปิดแต่ก็ไม่สบายตัวอยู่ดี
เพราะฝั่งนั้นอับลม 

น้องพนักงานก็มาอธิบาย

เราสั่งทั้งโอซากิ, ฮอกไกโด เอฟวัน
ส่วนตัวชอบ F1 Tenderloin ขีดละ 650 
ถ้าเอาราคาถูกก็มี F1 Rump ขีดละ 330

รายการที่สั่งไป
โอซากิ ชัคแฟลป ขีดละ 1,200  มันละลายเร็วไป
โอซากิ ชัค อาย ขีดละ 1,000 เหนียวไปนิด
โอซากิ ชัค โชเดอร์ ขีดละ 1,000 ธรรมดา

ข้าวหน้าเนื้อ จานละ 990บ. ไม่ต้องสั่งเนื้อเพิ่ม

ส่วนแซนด์วิชต้องสั่งเนื้อไปทำ เริ่มต้นที่ 150กรัม
เราใช้เนื้อ F1 Tenderloin ตรงกลางมีซอส อร่อยดี
ปกติไม่ทานเนื้อดิบ แต่รอบนี้ต้องยอมค่ะ 555

เวลามาทาน จะคิดค่าบริการเพิ่มหัวละ 350บ.
เป็นค่าผัก น้ำแข็ง น้ำจิ้ม อะไรพวกนี้
เด็กเด็กฟรีนะคะ

วันที่ไป พนง. น้อยค่ะ
พนง. ต้อนรับ กับบุชเชอร์ต้องมาช่วยเสิร์ฟ

เหมือนคนขาดแล้วบริการช้าไป

แก๊สโต๊ะเราหมด รอประมาณ 15 นาทีกว่าจะได้ปิ้งต่อ
มันไม่ต่อเนื่อง แล้วต้องขอวาซาบิกับเกลือ

ไม่มีมาวางให้ คือต้องคอยขอนู่นนี่เรื่อยๆ 

ที่นี่ไม่คิดเซอร์วิชชาร์จเพิ่มนะคะ
มีโปรบัตรเคทีซี ลด 10%

เบ็ดเสร็จจ่ายไปเกือบหมื่น ได้กินเนื้อประมาณ 1 กิโล
สามีแซวว่าเกือบซื้อลูกวัวได้ตัวนึง 555

ก็ถือว่ามาลองชิมเนื้อพรีเมี่ยมให้เป็นบุญลิ้นค่ะ
